title: Tatz
text: Os tatz (en tat Tati) son un grupo etnico que habita en Azerbaichán y bells lugars de Daguestán. Os tatz son bellas decenas de mils. Charran una luenga iranica y son musulmans chiitas con una minoría sunnita hanafí. (os chodigos dagh chufuti se consideran atro grupo etnico). Son en proceso d'asimilación a los azerins
  
  Luenga 
  
  Encara que charren tat tienen como luenga de cultura y escritura l'azerín. Tienen un folklore oral y musical orichinal, pero cantato, recitato y escrito en azerín.
  
  Modo de vida 
  Son agricultors sedentarios que cautivan trigo, hordio, panizo, bisaltos, chirasols, segol, millo, tabaco y uga. O bestiar ye vacumen, uellamen, someramen, caballamen, de brúfols y en bells puestos de camellos. Teixer alfombras no lo fan que as mullers. En a cultura material no se diferencian d'os azerins.
  
  Historia 
  Fa un sieglo ya yeran en proceso d'asimilación por part d'os azerins. Dende a decada de 1930 los han rechistrato y considerato oficialment como azerins, y l'autodefinición etnica s'ha difuminato. Dende fins d'a decada de 1980 bi ha senyals de recuperación d'o sentimiento d'identidat etnica.
  
  Bibliografía 
    Gonen, Amiram. Diccionario de los pueblos del mundo. Anaya&Mario Muchnik, 1996. ISBN 978-8479793500.
  
  Pueblos iranicos
  Pueblos d'o Caucas
  Etnias d'Azerbaichán